ലോക്ഡൗണ് കൂടുതല് പ്രദേശങ്ങളില് ഏര്പ്പെടുത്തും മാളുകള് ഇന്നു മുതല് തുറന്ന് പ്രവര്ത്തിക്കും തിരുവനന്തപുരം: സംസ്ഥാനത്ത് ലോക്ഡൗണ് കൂടുതല് പ്രദേശങ്ങളില് ഏര്പ്പെടുത്തും. ലോക്ഡൗണ് ഏര്പ്പെടുത്തുന്നതിനുള്ള പ്രതിവാര ഇന്ഫക്ഷന് പോപ്പുലേഷന് റേഷ്യോWIPR എട്ടായി കുറച്ചതോടെയാണ് നിയന്ത്രണം കൂടുതല് പ്രദേശങ്ങളില് ഏര്പ്പെടുത്തുന്നത്. അതേസമയം ഷോപ്പിംഗ് മാളുകള് ഇന്ന് മുതല് തുറന്ന് പ്രവര്ത്തിക്കും. കടയിലും ബാങ്കിലും പോകുന്നവര്ക്ക് വാക്സിനേഷന് സര്ട്ടിഫിക്കറ്റ് വേണമെന്ന നിബന്ധന സര്ക്കാര് പിന്വലിച്ചു.മദ്യം വാങ്ങനായി എത്തുന്നവര് വാക്സിനേഷന് സര്ട്ടിഫിക്കറ്റോ ആര്ടിപിസിആര് പരിശോധന ഫലമോ കൈയില് കരുതണം എന്ന നിബന്ധന ഇന്ന് മുതല് പ്രാബല്യത്തില് വരും. ഓണക്കാലമായതിനാല് ആള്ക്കൂട്ടവും തിരക്കും കൂടാന് സാധ്യതയുള്ളതിനാല് അതീവ ജാഗ്രത തുടരണം. സംസ്ഥാനത്ത് നിലവില് 266 വാര്ഡികളിലാണ് ലോക്ഡൗണ് ഏര്പ്പെടുത്തിയിരിക്കുന്നത്. WIPR നിരക്ക് കുറച്ചതിനാല് ലോക്ഡൗണ് ഏര്പ്പെടുത്തുന്നതിനുള്ള കൂടുതല് പ്രദേശങ്ങളില് നിയന്ത്രണം ഏര്പ്പെടുത്തിയേക്കാം.മദ്യം വാങ്ങാനെത്തുന്നവര് വാക്സിനേഷന് സര്ട്ടിഫിക്കറ്റ്, 72 മണിക്കൂറിനുള്ളിലെടുത്ത ആര്ടിപിസിആര് പരിശോധനഫലം, ഒരു മാസം മുന്പ് കോവിഡ് വന്ന് പോയ സര്ട്ടിഫിക്കറ്റ് എന്നിവ ഉണ്ടായിരിക്കണം. ഡബ്ല്യു.ഐ.പി.ആര് നിരക്ക് 14 ല് കൂടുതലുള്ള ജില്ലകളില് മൈക്രോ കണ്ടയ്ന്മെന്റ് സോണുകള് 50 ശതമാനത്തിലധികം വര്ദ്ധിപ്പിക്കും. ശബരിമലയില് മാസപൂജക്ക് പ്രതിദിനം 15,000 പേര്ക്ക് പ്രവേശനം അനുവദിക്കും. ഓഗസ്റ്റ് 15 ന് നട തുറക്കുമ്ബോള് രണ്ടു ഡോസ് വാക്സിനോ 72 മണിക്കൂറിനകമുള്ള കോവിഡ് നെഗറ്റീവ് സര്ട്ടിഫിക്കറ്റോ ഉള്ളവര്ക്ക് വെര്ച്വല് ക്യൂ വഴി ദര്ശനം അനുവദിക്കും.ഓണത്തിന് ആള്ക്കൂട്ടമുണ്ടാവുന്ന പരിപാടികള് അനുവദിക്കില്ല. ബീച്ചുകളില് നിയന്ത്രണമുണ്ടാകും. ലൈസന്സ് ഉള്ളവര്ക്കു മാത്രമാകും വഴിയോരക്കച്ചവടം അനുവദിക്കുക. തദ്ദേശ സ്വയംഭരണ സ്ഥാപനാടിസ്ഥാനത്തില് വ്യാപാരികളുടെ യോഗം വിളിക്കും. ഒരു പോലീസ് സ്റ്റേഷന് പരിധിയില് വ്യത്യസ്ത തദ്ദേശ സ്ഥാപനങ്ങളുണ്ടെങ്കില് ഓരോ സ്ഥാപനത്തിന്റെയും യോഗം വെവ്വേറെ വിളിക്കും. തദ്ദേശ സ്ഥാപന അധ്യക്ഷന്മാര് കൂടി പങ്കെടുത്തുകൊണ്ടാകും യോഗം.ഇതുവരെ വാക്സിന് ലഭ്യമാകാത്തവര്ക്കും ചില അസുഖങ്ങള് കാരണം വാക്സിന് സ്വീകരിക്കാന് കഴിയാത്തവര്ക്കും അവശ്യസാധനങ്ങള് വാങ്ങുന്നതിനു കടകളില് പോകാന് അനുവദിക്കണമെന്ന ആവശ്യം ഉയര്ന്നിട്ടുണ്ട്. കടകളിലും മറ്റും പോകാന് അര്ഹതാ മാനദണ്ഡമുള്ള ആരും തന്നെ വീട്ടിലില്ലെങ്കില് അവശ്യസാധനങ്ങള് വാങ്ങാന് കടകളില് പോകാവുന്നതാണ്. ഇത്തരത്തിലുള്ള വീടുകളില് ഹോം ഡെലിവറി ചെയ്യാന് വ്യാപാരികള് ശ്രദ്ധിക്കണം. അവര്ക്ക് കടകളില് പ്രത്യേക പരിഗണന നല്കണം.സംസ്ഥാനത്തെ ആശുപത്രികളില് പീഡിയാട്രിക് സൗകര്യങ്ങള് വര്ദ്ധിപ്പിക്കും. വിദേശത്തു പോകാനായി വിമാനത്താവളങ്ങളില് എത്തുന്നവര്ക്ക് ആര് ടി പി സി ആര് ടെസ്റ്റ് നടത്തുന്നതിനു ഏകീകൃത നിരക്ക് നിശ്ചയിക്കും. സ്വകാര്യ ആശുപത്രികള്ക്കു നല്കാനായി 20 ലക്ഷം ഡോസ് വാക്സിന് വാങ്ങാനുള്ള നടപടികള് പൂര്ത്തിയായി. ഏതൊക്കെ ആശുപത്രികള്ക്ക് എത്ര വാക്സിന് എന്നത് നേരത്തെ ധാരണയുണ്ടാക്കണമെന്നും തദ്ദേശ സ്വയംഭരണ സ്ഥാപനങ്ങള് വാക്സിന് നല്കാനുള്ള സൗകര്യങ്ങള് മുന്കൂട്ടി ഒരുക്കണമെന്നും മുഖ്യമന്ത്രി പറഞ്ഞു.